ઇપોહ: 26માં સુલતાન અઝલાન શાહ કપ હોકી ટૂર્નામેન્ટમાં ભારતે અહીં રમાયેલ રોમાંચક મેચમાં જાપાન સામે જીત મેળવી છે. ભારતે અઝલાન શાહ કપની મેચમાં જાપાનને 4-3થી પરાજય આપ્યો છે. આ મેચ મંદીપ સિંહ ભારતને વિજય અપાવનાર હિરો રહ્યો છે. મંદીપ સિંહે જાપાન સામેની મેચમાં ત્રણ ગોલ કર્યા છે. આમ ભારતે મંદીપ સિંહના શાનદાર રમતના કારણે અઝલાન શાહ કપ હોકી ટૂર્નામેન્ટમાં શાનદાર વાપસી કરી છે. ભારત તરફથી પ્રથમ ગોલ રૂપિંદર પાલ સિંહે કર્યો હતો. ઉલ્લેખનીય છે કે ભારત ગત વર્ષે અઝલાન શાહ કપ હોકી ટૂર્નામેન્ટનું ઉપવિજેતા છે અને આ વખતે તેની નજર ટાઇટલ જીતવા પર છે.